CELEX: 62012CA0475
Language: et
Date: 2014-04-30 00:00:00
Title: Kohtuasi C-475/12: Euroopa Kohtu (teine koda) 30. aprilli 2014 . aasta otsus (Fővárosi Törvényszék’i (varem Fővárosi Bíróság) eelotsusetaotlus – Ungari) – UPC DTH Sàrl versus Nemzeti Média- és Hírközlési Hatóság Elnökhelyettese (Telekommunikatsioonisektor — Elektroonilised sidevõrgud ja -teenused — Teenuste osutamise vabadus — ELTL artikkel 56 — Direktiiv 2002/12/EÜ — Raadio- ja teleprogrammide teenusepaketi piiriülene osutamine — Tingimusjuurdepääs — Liikmesriigi reguleeriva asutuse pädevus — Registreerimine — Asutamiskohustus)

24.6.2014   
            
            
               ET
            
            
               Euroopa Liidu Teataja
            
            
               C 194/3
            
         Euroopa Kohtu (teine koda) 30. aprilli 2014. aasta otsus (Fővárosi Törvényszék’i (varem Fővárosi Bíróság) eelotsusetaotlus – Ungari) – UPC DTH Sàrl versus Nemzeti Média- és Hírközlési Hatóság Elnökhelyettese
   (Kohtuasi C-475/12) (1)
   
   ((Telekommunikatsioonisektor - Elektroonilised sidevõrgud ja -teenused - Teenuste osutamise vabadus - ELTL artikkel 56 - Direktiiv 2002/12/EÜ - Raadio- ja teleprogrammide teenusepaketi piiriülene osutamine - Tingimusjuurdepääs - Liikmesriigi reguleeriva asutuse pädevus - Registreerimine - Asutamiskohustus))
   2014/C 194/04
   Kohtumenetluse keel: ungari
   
      Eelotsusetaotluse esitanud kohus
   
   Fővárosi Törvényszék (varem Fővárosi Bíróság)
   
      Põhikohtuasja pooled
   
   
      Hageja: UPC DTH Sàrl
   
      Kostja: Nemzeti Média- és Hírközlési Hatóság Elnökhelyettese
   
      Ese
   
   Eelotsusetaotlus – Fővárosi Törvényszék (varem Fővárosi Bíróság) – ELTL artikli 56 ning Euroopa Parlamendi ja nõukogu 7. märtsi 2002. aasta direktiivi 2002/21/EÜ elektrooniliste sidevõrkude ja teenuste ühise reguleeriva raamistiku kohta (raamdirektiiv) (ELT L 108, lk 33), muudetud Euroopa Parlamendi ja nõukogu 25. novembri 2009. aasta direktiiviga 2009/140/EÜ, millega muudetakse direktiive 2002/21/EÜ elektrooniliste sidevõrkude ja -teenuste ühise reguleeriva raamistiku kohta, 2002/19/EÜ elektroonilistele sidevõrkudele ja nendega seotud vahenditele juurdepääsu ja vastastikuse sidumise kohta ning 2002/20/EÜ elektrooniliste sidevõrkude ja teenustega seotud lubade andmise kohta (ELT L 337, lk 37), artikli 2 punkti c tõlgendamine – Ühes liikmesriigis asutatud äriühing, kes tegeleb raadio ja audiovisuaalseid programme sisaldavate teenusepakettide turustamisega ning osutab teenuseid teistes Euroopa Liidu liikmesriikides elavatele klientidele – Teenusesaajate liikmesriigi õigusnormid, mis lubavad selle teenuse osutamist ainult selles liikmesriigis asutatud ettevõtjatel – Teenusesaajate liikmesriigi järelevalveasutuste pädevus
   
      Resolutsioon
   
   
               1.
            
            
               Euroopa Parlamendi ja nõukogu 7. märtsi 2002. aasta direktiivi 2002/12/EÜ elektrooniliste sidevõrkude ja -teenuste ühise reguleeriva raamistiku kohta (raamdirektiiv), muudetud Euroopa Parlamendi ja nõukogu 25. novembri 2009. aasta direktiiviga 2009/140/EÜ, artikli 2 punkti c tuleb tõlgendada nii, et teenus, mille raames pakutakse tasu eest tingimuslikku juurdepääsu satelliidi kaudu edastatavale programmipaketile, mis hõlmab raadio- ja teleprogrammide edastamise teenuseid, kuulub mõiste „elektrooniline sideteenus” alla nimetatud sätte tähenduses.
               Asjaolu, et see teenus hõlmab tingimusjuurdepääsusüsteemi direktiivi 2002/21 (muudetud direktiiviga 2009/140) artikli 2 punktide e a ja f tähenduses, ei oma selles osas tähtsust.
               Niisugust teenust – nagu see, mida käsitletakse põhikohtuasjas – osutav teenuseosutaja on direktiivi 2002/21 (muudetud direktiiviga 2009/140) alusel käsitatav elektroonilise sideteenuse osutajana.
            
         
               2.
            
            
               Niisugustel asjaoludel nagu põhikohtuasjas tuleb teenust, mille raames pakutakse tasu eest tingimuslikku juurdepääsu satelliidi kaudu edastatavale raadio- ja audiovisuaalsele programmipaketile, käsitada teenuse osutamisena ELTL artikli 56 tähenduses.
            
         
               3.
            
            
               Elektrooniliste sideteenuste – nagu need, mida käsitletakse põhikohtuasjas – järelevalvemenetlus kuulub nimetatud teenuste saajate asukohaliikmesriigi asutuste pädevusse.
            
         
               4.
            
            
               ELTL artiklit 56 tuleb tõlgendada nii, et:
               
                           —
                        
                        
                           sellega ei ole vastuolus, kui liikmesriigid kehtestavad nende territooriumil elektrooniliste sideteenuste – nagu need, mida käsitletakse põhikohtuasjas – pakkujatele kohustuse teenused registreerida, tingimusel et nad oma tegevuses järgivad Euroopa Parlamendi ja nõukogu 7. märtsi 2002. aasta direktiivi 2002/20/EÜ elektrooniliste sidevõrkude ja -teenustega seotud lubade andmise kohta (loadirektiiv) (muudetud direktiiviga 2009/140) artiklis 3 määratletud nõudeid, ja
                        
                     
                           —
                        
                        
                           sellega on aga vastuolus see, kui ettevõtja, kes soovib pakkuda elektroonilisi sideteenuseid – nagu need, mida käsitletakse põhikohtuasjas – muus liikmesriigis kui see, mille territooriumil ta asub, on kohustatud seal asutama edastamise liikmesriigis asuva ettevõtja filiaali või iseseisva õigussubjekti.
                        
                     
         
      (1)  ELT C 26, 26.1.2013.